**Zi de vara**

*George Topirceanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Liniste. Caldura. Soare.

Salciile plangatoare

Stau in aer, dormitand.

Un vitel in rau s-adapa

Si-o femeie, langa apa,

Spala rufele, cantand.

Si din vale abia vine

Murmur slab, ca de albine,

Somnoros si uniform:

Raul, stralucind in soare,

Cearta salciile, care

Toata ziulica dorm.

Sub o salcie batrana

Si cu-o carte groasa-n mana

Care-mi tine de urat,

M-am culcat in fan pe spate,

Somnul lin, pe nechemate,

A venit numaidecat.

Cantec, murmur, adiere

De zefir in frunze piere

Si ramane doar un glas

Care umple valea-ngusta.

. . . . . . . . . . . .

Ia te uita, o lacusta

Mi-a sarit tocmai pe nas!